b'\n_START_ARTICLE_\nEarl Warren\n_START_SECTION_\nTalambuhay\n_START_PARAGRAPH_\nIpinanganak siya sa Los Angeles, California, subalit lumaki sa Bakersfield.  Nakapag-aral siya ng agham-pampolitika sa Pamantasan ng California, at naging ganap abogado simula noong 1914.  Naging attorney-general siya ng California noong 1938.  Nakasal siya kay Nina Meyers noong 1925, at nagkaroon sila ng anim na supling.  Namatay siya sa Washington, D.C. noong 1974.\n_START_SECTION_\nBuhay sa politika\n_START_PARAGRAPH_\nBilang isang Republikano, nahalal na gobernador ng California noong 1942.  Sa kasaysayan ng California, siya lamang ang kaisa-isang nahalal sa pagka-gobernador ng tatlong beses._NEWLINE_Noong 1953, pinangalanan siyang punong-hukom ng Estados Unidos ni Dwight D. Eisenhower.  Kabilang sa mga naging desisyon ng hukuman, sa ilalim ng pamumuno ni Warren, ang hindi pagturing na makatarungan ang paghihiwalay o segregasyon ng mga itim at puting lahi sa mga paaralang pampubliko._NEWLINE_Noong 1963, dahil kay Lyndon B. Johnson, naging pinuno si Warren ng komiteng naatasang mag-suri sa pagkamatay at asesinasyon ni John F. Kennedy.  Nakilala bilang Komisyong Warren ang komiteng ito.'